CELEX: 62013CN0229
Language: mt
Date: 2013-04-29 00:00:00
Title: Kawża C-229/13 P: Appell ippreżentat fid- 29 ta’ April 2013 minn GE.AL.VE. Srl mid-digriet mogħti mill-Qorti Ġenerali (Ir-Raba’ Awla) fl- 20 ta’ Frar 2013 fil-Kawżi magħquda T-278/00 sa T-280/00, T-282/00 sa T-286/00 u T-288/00 sa T-295/00, Albergo Quattro Fontane et vs Il-Kummissjoni

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/15
            
         Appell ippreżentat fid-29 ta’ April 2013 minn GE.AL.VE. Srl mid-digriet mogħti mill-Qorti Ġenerali (Ir-Raba’ Awla) fl-20 ta’ Frar 2013 fil-Kawżi magħquda T-278/00 sa T-280/00, T-282/00 sa T-286/00 u T-288/00 sa T-295/00, Albergo Quattro Fontane et vs Il-Kummissjoni
   (Kawża C-229/13 P)
   2013/C 207/27
   Lingwa tal-kawża: it-Taljan
   
      Partijiet
   
   
      Appellanti: GE.AL.VE. Srl (rappreżentanti: A. Bianchini u F. Busetto, avukati)
   
      Partijiet oħra fil-proċedura: Il-Kummissjoni Ewropea, Comitato “Venezia vuole vivere”
   
      Talbiet tal-appellanti
   
   
               —
            
            
               tannulla d-digriet appellat tal-Qorti Ġenerali.
            
         
               —
            
            
               tilqa’ t-talbiet ifformulati fl-ewwel istanza u konsegwentement:
               
                           —
                        
                        
                           tannulla, skont il-każ u fil-limiti tal-interess tal-appellanti, id-Deċiżjoni tal-Kummissjoni 2000/394/KE, tal-25 ta’ Novembru 1999, dwar miżuri ta’ għajnuna favur impriżi stabbiliti fit-territorji ta’ Venezia u ta’ Chioggia, previsti mil-Liġijiet Nru 30/1997 u Nru 206/1995 li jistabbilixxu tnaqqis tal-kontribuzzjonijiet tas-sigurtà soċjali;
                        
                     
                           —
                        
                        
                           sussidjarjament, tannulla l-imsemmija deċiżjoni fis-sens li timponi l-irkupru tat-tnaqqis mogħti b’żieda tal-interessi għall-perijodi msemmija.
                        
                     
         
               —
            
            
               tikkundanna lill-Kummissjoni għall-ispejjeż marbuta maż-żewġ istanzi tal-kawża.
            
         
      Aggravji u argumenti prinċipali
   
   Qegħdin jiġu invokati disa’ aggravji insostenn tal-appell:
   
                
            
            
               
                  L-ewwel aggravju: natura żbaljata tad-digriet minħabba nuqqas ta’ kunsiderazzjoni li l-miżuri inkwistjoni ma jagħtu l-ebda vantaġġ lill-benefiċjarji fid-dawl tan-natura kompensatorja tagħhom.
            
         
                
            
            
               
                  It-tieni aggravju: natura żbaljata tad-digriet minħabba li l-esklużjoni jew, fi kwalunkwe każ, l-evalwazzjoni tal-kapaċità tal-miżuri inkwistjoni effetwat il-kompetizzjoni u l- kummerċ intra-Komunitarju.
            
         
                
            
            
               
                  It-tielet aggravju: natura żbaljata tad-digriet minħabba l-esklużjoni tal-applikabbiltà tad-derogi msemmija fl-Artikolu 87(2)(b) KE [li sar l-Artikolu 107(2)(b) TFUE] u fl-Artikolu 87(3)(b) KE [li sar l-Artikolu 107(3)(b) TFUE].
            
         
                
            
            
               
                  Ir-raba’ aggravju: natura żbaljata tad-digriet minħabba l-esklużjoni tal-applikabbiltà tad-deroga msemmija fl-Artikolu 87(3)(c) KE [li sar l-Artikolu 107(3)(c) TFUE].
            
         
                
            
            
               
                  Il-ħames aggravju: natura żbaljata tad-digriet minħabba l-esklużjoni tal-applikabbiltà tad-derogi msemmija fl-Artikolu 87(3)(d) u (e) KE [li sar l-Artikolu 107(3)(d) u (e) TFUE].
            
         
                
            
            
               
                  Is-sitt aggravju: natura żbaljata tad-digriet minħabba l-esklużjoni tal-applikabbiltà tad-deroga msemmija fl-Artikolu 86(2) KE (li sar l-Artikolu 106(2) TFUE).
            
         
                
            
            
               
                  Is-seba’ aggravju: natura żbaljata tad-digriet minħabba l-esklużjoni tan-natura tal-għajnuna li teżisti u li konsegwentement tikser l-Artikolu 88(3) KE (li sar l-Artikolu 108(3) TFUE) u l-Artikolu 15 tar-Regolament Nru 659/1999 (1).
            
         
                
            
            
               
                  It-tmien aggravju: natura żbaljata tad-digriet minħabba l-esklużjoni tal-applikabbiltà tal-Artikolu 14(1) tar-Regolament Nru 659/1999 fir-rigward tal-ordni tal-irkupru.
            
         
                
            
            
               
                  Id-disa’ aggravju: natura żbaljata tad-digriet minħabba l-esklużjoni tal-applikabbiltà tal-Artikolu 14(1) tar-Regolament Nru 659/1999 fir-rigward tal-applikazzjoni tal-interessi.
            
         
      (1)  Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).